open-index/open-wikipedia-markdown huggingface dataset:
Pazo de Fontefiz

O **Pazo de Fontefiz**, na parroquia de Ucelle, concello de Coles, é un pazo de estilo barroco que data dos séculos XVI, XVII e XVIII, sendo lugar patrucial dunha das máis ilustres casas nobiliarias de Galicia.

## Descrición
miniatura|275px|Fachada principal.
O seu derradeiro solariego, Pedro Ventura de Puga (deputado en varias lexislaturas, procurador en cortes en 1835 e vocal e secretario da Xunta Superior do Reino de Galicia), destacou polo seu labor de fomento e renovación da agricultura e gandería galegas, converténdose así nun predecesor da actividade á que máis tarde se adicaría o pazo.

Na actualidade, Fontefiz é un centro de recuperación de gando autóctono, o Centro de Recursos Zooxenéticos de Galicia, dependente da Consellería do Medio Rural e do Mar, no que se levan a cabo experiencias gandeiras de selección coas especies de vacún como a caldelá, limiá, vianesa e cachena.

Nas súas 68 hectáreas de superficie, prodúcense alimentos para o sostemento das cabezas de gando nas distintas fases produtivas.

No ano 1979 o pazo foi declarado patrimonio arquitectónico de interese histórico-artístico, considerándose un dos máis importantes de Galicia polas súas dimensións, murallas e patios.

## Galería de imaxes
## Notas 
## Véxase tamén 
### Bibliografía 
*Leirós de la Peña, Paz; *La casa de Fontefiz (Contribución al estudio de la hidalguía gallega)*, memoria de licenciatura, USC, 1986.
*Leirós de la Peña, Paz; *La casa de Fontefiz*, Boletín auriense nº 23, 1993, págs. 197-237, ISSN 0210-8445.
*Artigo *Fontefiz, pazo de *, Enciclopedia Galega Universal de Ir Indo (en liña).
*Blanco Areán, Ramón; *Galicia, historia e imagen*, páx. 131, Imprenta Graforsa, 1979.

### Ligazóns externas 
*Pazos  na páxina do Concello de Coles.
Frogstomp

***Frogstomp*** é o álbum de estrea da banda australiana de rock Silverchair. Foi publicado en Australia o día 27 de marzo de 1995, cando os membros do grupo tiñan só 15 anos, a través do selo Murmur Records e acadou o número 1 das listas de álbums. O 20 de xuño de 1995 *Frogstomp* foi publicado por Epic Records nos Estados Unidos e sería certificado dobre platino pola RIAA.

## Listaxe de cancións
Satyendra Nath Bose

**Satyendra Nath Bose** (en bengalí: , **Satyendranāth Basu**) , nado en Calcuta o 1 de xaneiro de 1894 e finado na mesma cidade o 4 de febreiro de 1974, foi un físico indio especializado en física matemática. É coñecido polo seu traballo en mecánica cuántica nos anos 1920, provendo as bases para a estatística de Bose-Einstein e a teoría do condensado de Bose-Einstein. O bosón (unha das partículas elementais) é chamado así na súa honra. Foi premiado co segundo recoñecemento civil máis alto da India, o Padma Vibhushan, en 1954.
## Traxectoria
Foi o maior de sete irmáns. Seu pai, Surendranath Bose, traballou no Departamento de Enxeñaría dos Ferrocarrís do Leste da India.

Bose asistiu á escola secundaria hindú en Calcuta e logo á Facultade da Presidencia, tamén en Calcuta, obtendo sempre as máis altas cualificacións. De 1916 a 1921 foi profesor no departamento de física da Universidade de Calcuta. En 1921 pasou a formar parte do departamento de física da nova Universidade de Dacca (agora chamada Universidade de Dhaka), novamente como profesor, até 1945. Logo volveu a Calcuta e deu clases na Universidade de Calcuta até 1956, data na que se retirou da docencia e foi nomeado profesor emérito.

O seu maior logro científico obtívoo cando lle enviou un manuscrito a Albert Einstein para que este o revisase e traducise. Einstein quedou marabillado co traballo e recomendouno para a súa publicación. O manuscrito foi a semente do que despois se coñeceu como o condensado de Bose-Einstein.

## Véxase tamén
Baroque pop

O **baroque pop**, **baroque rock** ou **English baroque**, a miúdo tamén se usa indistintamente o termo **chamber pop/rock**, é un subxénero da música pop rock orixinario do Reino Unido e dos Estados Unidos. Apareceu a mediados dos anos 60 como unha fusión do pop rock coa música clásica, en particular do barroco e do clasicismo.

O baroque pop acadou o seu maior grao de éxito na segunda metade dos anos 60, con varios grupos e artistas destacados que se dedicaron a cultivar o xénero; entre eses entán The Beach Boys, The Moody Blues, The Beatles, Left Banke, The Rolling Stones, Love e Procol Harum entre outros. A popularidade do baroque pop caeu nos anos 70, en parte debido ao punk rock, a música disco e o hard rock ocuparon o seu espazo. Porén, o xénero seguiuse producindo e exerceu un grao de influencia noutros estilos, como no chamber pop dos anos 90, que contiña producións ornamentais e influencias clásicas. Por outra banda, dende a década de 1990, o baroque pop viu un rexurdimento; varios artistas destacados, como Belle and Sebastian, Regina Spektor e The Divine Comedy ioncorporaron elementos do xénero ao seu traballo.
Laberinto de pasiones

***Laberinto de pasiones*** é unha película de 1982 escrita e dirixida polo director de cine español Pedro Almodóvar.

Neste segundo traballo que dirixiu Almodóvar, este segue o seu estilo irreverente, utilizando desta vez o universo underground da época tamén nas escenas musicais. Trátase dunha comedia onde o propio Almodóvar fai unha actuación.
Ignition

***Ignition*** é o segundo álbum de estudio da banda estadounidense de punk rock The Offspring, publicado o 16 de outubro de 1992 a través do selo Epitaph Records.

## Listaxe de cancións
Coeficiente de dilatación térmica

miniatura|200px|Xunta de dilatación dunha ponte. Se estas xuntas non se construísen, a dilatación térmica dos materiais cando aumentase a temperatura xeraría uns esforzos tan grandes que fracturarían a ponte. Para calcular estas xuntas precísase coñecer o coeficiente de dilatación térmica.
Denomínase **coeficiente de dilatación térmica** o cociente que mide o cambio relativo de lonxitude ou volume que se produce cando un corpo sólido ou un fluído dentro dun recipiente experimenta un cambio de temperatura que leva consigo unha dilatación térmica.

## Coeficientes de dilatación 
De forma xeral, durante unha transferencia de calor, a enerxía que está almacenada nos enlaces intermoleculares entre dous átomos cambia. Cando a enerxía almacenada aumenta, tamén o fai a lonxitude destes enlaces. Así, os sólidos normalmente expándense ao quentarse e contráense ao arrefriarse; este comportamento de resposta ante a temperatura exprésase mediante o coeficiente de dilatación térmica (tipicamente expresado en unidades de °C−1):
{{Ecuación|
\alpha=\frac{1}{V}\left(\frac{\partial V}{\partial T}\right)
||left}}

### Sólidos 
Para sólidos, o tipo de coeficiente de dilatación máis comunmente usado é o coeficiente de dilatación linear α*L*. Para unha dimensión linear calquera, pódese medir experimentalmente comparando o valor de dita magnitude antes e despois de certo cambio de temperatura, como:
{{Ecuación|\alpha_L = \frac{d\ln L}{dT} \approx \frac{1}{L}\frac{\Delta L}{\Delta T} ||left}}
Pode ser usada para abreviar este coeficiente, tanto a letra grega alfa \alpha\; como a letra lambda \lambda\;.

### Gases e líquidos 
En gases e líquidos é máis común usar o coeficiente de dilatación volumétrico \alpha_V ou \beta, que vén dado pola expresión:
{{Ecuación|\alpha_V = \frac{d\ln V}{dT}\approx \frac{1}{V}\frac{\Delta V}{\Delta T} ||left}}
Para sólidos, tamén pode medirse a dilatación volumétrica, aínda resulta menos importante na maioría das aplicacións técnicas. A partir do cálculo dedúcese que o coeficiente de dilatación volumétrico é o triplo do coeficiente de dilatación linear, polo tanto, para os rangos onde o coeficiente é constante cúmprese:
{{Ecuación|
{\alpha_V} = 3\alpha_L
||left}}

Nota: A unidade do SI (Sistema Internacional) é o Kelvin (K), aínda que como se trata de variacións, isto non afecta os cálculos.

## Aplicacións 
O coñecemento do coeficiente de dilatación térmica (linear) adquire unha grande importancia técnica en moitas áreas do deseño industrial. Un bo exemplo son os raís do ferrocarril; estes van soldados uns cos outros, polo que poden chegar a ter unha lonxitude de varios centenares de metros. Se a temperatura aumenta moito a vía férrea desprazaríase por efecto da dilatación, deformando completamente o trazado. Para evitar isto, estírase o carril artificialmente, tantos centímetros como se fose unha dilatación natural e córtase o sobrante, para volver soldalo. Este proceso coñécese como neutralización de tensións.

## Valores do coeficiente de dilatación linear 
## Notas 
## Véxase tamén 
### Ligazóns externas
* Táboa de coeficientes de dilatación térmica
Sabrina Sabrok

**Lorena Fabiana Colotta Sabrok**, coñecida como **Sabrina Sabrok**, nada en Buenos Aires o 4 de marzo de 1976, é unha actriz, modelo e cantante arxentina.

## Traxectoria 
Participou nos programas *La hora pico*, *Gran Hermano México* e *Sabrina, El Sexo en su Máxima Expresión*.

## Discografía 
* Antisocial EP (2009)
* Jugando Con Sangre (2008)
* Sabrina EP (2006)
* Sodomizado Estas (2002)
* Primeras Impresiones IV (2001)
* Primeras Impresiones III (1999)
* Primeras Impresiones II (1998)
* Primeras Impresiones(1997)

## Notas 
## Véxase tamén 
### Ligazóns externas 
*
Lucrecia

**Lucrecia Pérez Sáez**, nada na A Habana o 15 de marzo de 1967, é unha actriz e cantante cubana, coñecida como **Lucrecia**. Vive en Barcelona.

## Traballos no audiovisual 
* *Ataque verbal* (1999) 
* *Los Lunnis* (2003–2009), RTVE

## Discografía 
* *Album de Cuba*, 2009.
* *Mira las luces*, 2006.
* *Agua*, 2002.
* *Cubáname*, 1999.
* *Pronósticos*, 1997.
* *Mis Boleros*, 1996.
* *Prohibido*, 1996.
* *Me debes un beso*, 1994.

## Libros 
* *Besitos de chocolate. Cuentos de mi infancia*, 2006.

## Notas
Cuco Valoy

**Cuco Valoy**, máis coñecido como ***El Brujo***, nado en Santo Domingo en 1937, é un cantante dominicano.

## Traxectoria 
Comezou a súa carreira no grupo *Los Ahijados* xunto co seu irmán Martín. En 1975, formou a banda *Los Virtuosos* (ou *La Tribu*) e el é o pai do cantante Ramón Orlando.

## Discografía 
* 1993: *Bien Sobao/Y Lo Virtuoso* (Kubaney)
* 1993: *Lo Mejor de Cuco Valoy* (Kubaney)
* 1993: *Lo Mejor de Cuco Valoy, Vol. 2* (Kubaney)
* 1995: *Época de Oro* (Kubaney)
* 1996: *Disco de Oro* (Kubaney)
* 2003: *Gold* (Edenways)
* 2004: *Intacto* (Kubaney)
* 2004: *Grandes Soneros de la Época
* 2007: *Sonero y Valor
* 2008: *Reserva Musical*
* 2009: *La Piedra*
Mar Barcón

**María del Mar Barcón Sánchez**, nada en Ortigueira o 14 de maio de 1963, é unha médica e política galega do PSdeG-PSOE.

## Traxectoria 
Licenciada en Medicina e Cirurxía pola Universidade de Santiago de Compostela, cursou tamén estudos de Historia na UNED. Milita no PSdeG-PSOE desde 1985, cando se afiliou a Agrupación Socialista Coruñesa e ás Xuventudes Socialistas.

### 1999 - 2009: Concelleira no goberno da Coruña 
Foi concelleira no goberno da Coruña desde 1999 até 2009. Nunha primeira etapa á fronte de Servizos Sociais durante os dous últimos mandatos de Francisco Vázquez. Co ascenso á alcaldía de Javier Losada en 2006 foi nomeada concelleira Urbanismo, cargo que habería anovar logo do pacto co BNG que permitiu ao PSOE coruñés manter a xestión da cidade.

Foi conselleira de Caixa Galicia dende 2004 ata 2011, período no que se xestou a venda de participacións subordinadas, coñecidas como preferentes, e apróbanse as indemnizacións millonarias á cúpula directiva. En outubro de 2011 dimitiu do seu cargo.

### 2005 - 2011: Deputada no Parlamento de Galicia 
Logo das eleccións autonómicas de 2005 foi elixida deputada para o Parlamento galego pola provincia da Coruña, posto que repetiría após os comicios de 2009, nos que encabezou as listas pola mesma provincia.

Foi secretaria de Organización do PSdeG-PSOE de 2008 a 2009.

### 2011 - 2017: Volta á Corporación Municipal coruñesa e liderado local 
En xuño de 2011 renunciou a acta de deputada para ser portavoz do Grupo municipal socialista no Concello da Coruña. Entrou formar parte desde 2012 do Comité Federal do PSOE.

Encabezou as listas do PSdeG-PSOE nas eleccións municipais do ano 2015, conseguindo o peor resultado histórico do seu grupo político nunhas locais na Coruña. En xullo de 2015 deixa o posto de voceira do grupo socialista no concello en favor do número catro da lista e tamén concelleiro José Manuel Dapena Varela.

Logo do vitoria de Pedro Sánchez sobre Susana Díaz na disputa polo liderado do PSOE Barcón, quen decidira apoiar á derrotada, anunciou o 15 de xuño de 2017 a súa renuncia á acta de concelleira na Coruña e a retirada da vida política, o que implicou tamén a súa saída do Comité Federal.

## Notas 
## Véxase tamén 
### Bibliografía 
* 

### Ligazóns externas 
* Ficha en galegos.info
* Mar Barcón | Candidata del PSOE Elecciones 2015, www.laopinioncoruna.es, 29/04/2015.
Indalecio Tizón

Co nome de **Indalecio Tizón** podemos referirnos a:

***Indalecio Tizón Reboreda**.
***Indalecio Tizón Covelo**, fillo do anterior.
Atilano

O antropónimo masculino **Atilano** pode referirse a:

***Atilano de Zamora**, relixioso da idade media (f. 919);
***Atilano Casado**, político español (1877-1952);
***Atilano Corral**, militar mexicano (f. 1917);
***Atilano Coco**, relixioso e político español (1902-1936);
***Atilano Rodríguez Martínez**, relixioso español (n. 1946);
***Atilano Franco**, actor galego (1956-2009);
***Atilano Vecino Escuadra**, futbolista español (n. 1958).

Amais, como apelido pode referirse a:
***Guillermo Martínez Atilano**, economista mexicano (n. 1966);
***Julio César Atilano**, futbolista mexicano (n. 1988).

## Véxase tamén
### Outros artigos
****Atilano, presidente***, filme español (Santiago Aguilar e Luís Guridi, 1998)
***Ermita de San Atilano**
***Cemiterio de San Atilano**
***Atilano**, personaxe do programa *Supermartes*
Indalecio Tizón Reboreda

**Indalecio Tizón Reboreda**, nado no lugar da Riouxa en Teis (Concello de Lavadores) o 26 de xullo de 1893 e finado en Teis (Vigo) o 9 de outubro de 1973, foi un aparellador e agrarista galego.

## Traxectoria 
Fillo de Indalecio Tizón Rodríguez e Amalia Reboreda Vázquez. Titulado como perito industrial e aparellador pola Escola Industrial de Vigo en 1920. Foi redactor de *Faro de Vigo* en 1913. Empezou a súa actividade como funcionario de escribente do Concello de Lavadores en 1915 e en xaneiro de 1924 foi secretario particular do alcalde de Vigo Adolfo Gregorio Espino. Desempeñou o cargo de secretario nas Irmandades da Fala de Vigo. Foi encargado da sección de acción social e logo presidente do Sindicato de Agricultores de Teis (1923), redactor de *El Pueblo Gallego*, colaborou en *El Campesino* e *Galicia Social*. Aprobou as oposicións en 1929 e foi secretario do concello de Navas de Estena (Cidade Real), Cabrera de Igualada (Barcelona) e Villavendimio (Zamora). Participou con José Martínez Covelo en mitins agraristas en 1932. Presentouse ás eleccións xerais de 1933 na candidatura agraria independente do Sindicato de Agricultores de Teis. Foi secretario do concello de Teis no breve período da súa existencia en 1936.

Logo do golpe de Estado do 18 de xullo de 1936 sufriu expediente de depuración, que foi sobresido. Oficial do concello de Vigo, chegou a oficial maior en 1950. Foi xefe do servizo de montes dende 1957, sendo quen repoboou as illas Cíes e plantou os piñeiros na praia de Samil. En 1952 foi nomeado secretario de San Cristóbal de la Polantera (León). Xubilouse o 1 de agosto de 1963. Colaborou en *Faro de Vigo*. Asemade foi profesor da cátedra de Agricultura e Técnica Agrícola na Escola de Artes e Oficios (1945-1966) e aparellador de varios concellos.

## Vida persoal 
Casou o 5 de agosto de 1920, na Igrexa de San Salvador de Teis, con María Covelo Raimúndez e foi pai de Indalecio, Amalia, María Teresa e Margarita Tizón Covelo. Ao pasamento da súa muller, o 31 de agosto de 1929, casou en segundas nupcias, en 1931, con Hermitas Raimúndez Pérez e foi pai de Hermitas Tizón Raimúndez.

Era sobriño neto do capitán de infantaría Wenceslao Tizón Mateos e curmán carnal de Victoriano Ballesteros Reboreda.

## Recoñecementos 
Foi condecorado coa Cruz de cabaleiro da Orde civil do mérito agrícola en 1959.
## Notas 
## Véxase tamén 
### Bibliografía 
*
Cales, Ucelle, Coles

**Cales** é un lugar da parroquia de Ucelle no concello ourensán de Coles, na comarca de Ourense. Segundo o IGE, en 2011 tiña 25 habitantes (11 homes e 14 mulleres).

## Lugares e parroquias
### Lugares de Ucelle
### Parroquias de Coles
## Notas
Copa do Rei 2012 de hóckey a patíns

A 69ª edición da Copa do Rei de hóckey a patíns disputouse no Poliesportiu del Garraf, un pavillón polideportivo con capacidade para 2.000 espectadores da localidade de Vilanova i la Geltrú, na comarca do Garraf (Barcelona, Cataluña) entre os días 1 e 4 de marzo de 2012.

Ao final da competición o Barcelona Sorli Discau proclamouse campión, conseguindo deste xeito o seu 19º título e revalidando o título conseguido na tempada anterior.

## Participantes
*Os equipos clasificados como cabezas de serie teñen unha estrela ao lateral (15px).* Entre parénteses o posto que cada equipo ocupaba ao finalizar a primeira volta do campionato.

## Resultados
## Véxase tamén 
### Ligazóns externas 
* Sitio web da Real Federación Española de Patinaxe
Raia

O  termo **Raia**, derivado do baixo latín *radia*, e este do latín *radiŭs*, "raio", pode referirse a:

*Unha liña ou trazo longo e delgado;
*O mesmo que **fronteira**:
**En galego, a **Raia** por antonomasia é a que separa Galiza e Portugal.
*A **raia de puntuación**, un signo gráfico máis longo ca o guión;
*O **método da raia**, un método sinxelo para a identificación de minerais;
*A **raia de cocaína**, unha liña desta droga en po (dun par de milímetros de grosor e varios centímetros de lonxitude), que se forma ao nifrala polo nariz;
*A **raia**, cada un dos membros da orde dos *Rajiformes*, especialmente os pertencentes á familia dos *Rajiidae*, moi característicos polo seu corpo aplanado;
*Así mesmo, coñécense como *raias*:
**As **raias eléctricas**, os membros da orde dos **torpediniformes** (denominados popularmente tamén como **estrugas** ou **ortigas** (de mar);
**As **raias látego** ou **raias de aguillón**, os membros da orde dos **miliobatiformes**.

Como topónimo, pode referirse a:

;En Galiza
***A Raia**, lugar da parroquia de Santa María de Lurdes, no concello de Curtis.
Castro do Cociñadoiro

O **Castro de Cociñadoiro** estaba situado na Punta de Muros/Punta Langosteira. No ano 2004 o inicio do proxectado Porto Exterior da Coruña poñía en perigo o castro xa ameazado de destrución pola acción erosiva do océano.

Na declaración de Impacto Ambiental, no ano 2001, o Ministerio de Medio Ambiente xa o citaba. Co inicio das obras de construción do porto iniciouse unha actuación de urxencia. Escavouse o castro na súa totalidade a principios do ano 2005. Nesas escavacións pechadas e sen información do que se estaba a atopar apareceron 23.000 obxectos dos que só foron inventariados 9.687 que están nun almacén da autoridade portuaria da Coruña á espera da publicación dos achados.

Segundo o arqueólogo Ramón Boga, Cociñadoiro era o castro máis antigo da provincia da Coruña, é da Idade de Ferro en Galiza.

## A escavación 
Os traballos de escavación foron dirixidos polo arqueólogo Juan A. Cano Pan. A escavación do castro iniciouse en xaneiro de 2005 e no verán de 2005 xa estaba ao descuberto todo o lugar. O 7 de xullo de 2005, só sete meses despois do inicio dos traballos arqueolóxicos, as máquinas destruíron boa parte do lugar. O 28 de novembro de 2005 xa non quedaba nada en pé. Durante a escavación non se fixo pública ningunha información do que se estaba a atopar.
A primeira referencia foi publicada en: *La Paleometalurgia del Poblado de Punta de Muros (Arteixo, A Coruña) en el contexto de la transición Bronce Final – Primera Edad del Hierro* asinado por Juan A. Cano Pan e polo profesor da Universidade da Coruña Fernan Gómez Filgueiras de Brage.

O carbono-14 deu datacións do século IX antes da era actual (Idade de Ferro) e un período de ocupación máxima para os séculos VIII e VII antes da era actual. 
A superficie do poboado tivo catro estadías de ocupación.
* A máis antiga foi a de maior poboación. Era unha aldea fortificada e que estivo utilizada durante catro ou cinco séculos.
* A seguinte foi cinco séculos despois da primeira. Pasou a ser un poboado gálico romano.

O máis rechamante era a forma rectangular alongadas das cabanas, case todas tiñan un forno de metalurxia e cunha orientación NE – SO, determinada polos requirimentos do obradoiro metalúrxico. O castro non tiña instrumentos agrícolas ou para traballar na terra ou no mar. Os habitantes adicábanse só á metalurxia do bronce. Traballaban dúas aliaxes de metais distintas.
* Producían obxectos cotiáns
* Creaban obxectos ornamentais

## Centro de interpretación 
En xuño de 2012 a Autoridade Portuaria e o Concello de Arteixo escolleron o parque do Monticaño como o lugar onde se exporían os achados do Castro de Cociñadoiro; alí construirase o centro de interpretación de Langosteira.

## Notas 
## Véxase tamén 
### Outros artigos 
* Castros de Galicia
* Cultura castrexa
* Arco Ártabro

### Ligazóns externas 
* O noso patrimonio Arteixo
* Fotos da escavación
Toni Cuervo

**Antonio Cuervo Fernández** nado en Pumarín (Oviedo) o 10 de maio de 1932 e finado o 14 de outubro de 2017, foi un futbolista e adestrador de fútbol asturiano, máis coñecido como **Toni Cuervo**. Xogaba na demarcación de defensa.

## Traxectoria 
A Guerra Civil Española fixo que tivese que a súa familia escapase a Francia e volvendo máis tarde a casa da familia coa súa avoa, xa que o pai estaba no cárcere. Cando este saíu do cárcere púxose a traballar con el de mecánico. Aos 15 anos fichou pola Unión Deportiva Ovetense e aos 17 polo Vetusta e finalmente polo Real Oviedo en 1950. Foi titular na defensa do club ovetense durante dezasete anos.

Sempre estivo vinculado ao fútbol asturiano, primeiro como xogador e despois como adestrador nos anos sesenta e setenta, salvo breves experiencias dirixindo equipos, como o Celta de Vigo, polo que fichou en 1977 co obxectivo de ascender a Primeira División. Porén, non acabou a tempada, xa que deixou o club na décima xornada por problemas co vestiario. Nun primeiro momento foi substituído polo segundo adestrador, Pepe Villar, para que finalmente se fixese cargo do equipo José María Maguregui.

## Notas 
## Véxase tamén 
### Ligazóns externas 
*
Copa CERS 2012

A trixésimo segunda edición da **Copa CERS** iniciouse o 19 de novembro do 2011 e finalizou o 13 de maio coa disputa da final. Nesta edición participaron 28 equipos, dos cales 24 se enfrontaron nunha rolda previa (dezaseisavos de final) e catro se clasificaron de xeito directo para os oitavos de final. Tódalas roldas se disputaron a dobre volta agás as semifinais e a final, que se xogaron no formano de final a catro ou *final four*, que se disputou en Bassano del Grappa (Véneto, Italia). O campión desta edición da segunda competición a nivel de clubs en Europa foi o club italiano do Bassano Hockey 54, que venceu na final ao equipo portugués do H.C. Braga, conseguindo así o seu primeiro título da competición.

## Rolda eliminatoria 
## Final a 4 
### Semifinais 
### Final 
## Véxase tamén 
### Ligazóns externas 
* Resultados na web oficial da RFEP
Gastronomía de Portugal

[miniatura|O [bacallau, introducido na dieta dos portugueses dende o século XIV, era adecuado ás necesidades da época por ser un produto de fácil conservación.]]
A **gastronomía de Portugal** mostra influencias mediterráneas (incluíndose na denominada dieta mediterránea) e atlánticas, destacando polo alto consumo de peixe.

## Características
Un dos pratos principais dos portugueses é o bacallau, para o cal existen centos de receitas, como o Bacalhau à minhota ou os bolinhos de bacalhau. Xunto co bacallau, os dous pratos de peixe máis populares son as sardiñas asadas e a caldeirada. En canto á carne, os pratos típicos da cociña portuguesa inclúen carne de gando vacún, porco, cordeiro, ou polo, destacando entre os pratos de carne a feijoada, cozido à portuguesa, frango de churrasco, e a carne de porco à alentejana.

Entre os pratos de comida rápida son característicos a francesinha do Porto, e as *bifanas* (porco grelado), *prego* (carne de vaca grelada) ou o *leitão* (sándwichs de leitón). Entre os pratos máis típicos da pastelería portuguesa, destacan os pastéis de Belém (ou *pastéis de nata*) orixinarios de Lisboa, e os ovos-moles de Aveiro. A gastronomía portuguesa é moi variada, existindo pratos típicos de cada unha das rexións. Entre os portugueses existe un culto pola boa comida, existindo, ao longo do país milleiros de restaurantes e tascas.

Os viños portugueses teñen soa mundial, sendo coñecidos xa dende o tempo dos romanos, quen asociaban o seu deus Baco. Hoxe en día, os viños portugueses son ben coñecidos internacionalmente, tendo recibido diversos recoñecementos pola súa calidade. Algúns dos mellores viños portugueses son: Vinho Verde, Vinho Alvarinho, Vinho do Douro, Vinho do Alentejo, Vinho do Dão e o Vinho da Bairrada e os doces viño do Porto, viño de Madeira e mailo Moscatel de Setúbal e Favaios. O viño do Porto é o viño portugués máis coñecido no estranxeiro, a súa rexión vitivinícola, e unha das máis antigas do mundo.
Sotra Facula

**Sotra Facula** (procedente do nome da illas Sotra de Noruega) é un prominente accidente xeolóxico de Titán, a lúa máis grande de Saturno. Crese que pode ser un volcán de xeo ou criovolcán, formando unha montaña aproximadamente circular que ten uns 65&nbsp;km de diámetro. Esta ten dous picos que se elevan 1000 m e 1500 m respectivamente; estes picos posúen cráteres que poden acada-los 1500 m de profundidade. Pódense observar regueiros con forma de dedos nos flancos da montaña, medindo quizais ata os 100 m de espesor.

## Características 
left|thumb|Vista global de Titán, a cal amosa a situación de Sotra Facula
A misión da sonda Cassini Huygens mapeou Sotra Facula usando o radar do orbitador da Cassini e o espectrómetro de mapeamento visual e infravermello. Unha investigación anterior da rexión, feita no ano 2004, revelou unha mancha circular brillante, ou *facula*, que foi alcumada coma "a Rosa". Nun seguinte sobrevoo da Cassini, a sonda re-investigou a rexión dende dun ángulo diferente, permitindo ós membros do *US Geological Survey Astrogeology Science Center* xerar un mapeo estereoscópico de Sotra Facula e da súa área circundante. Os investigadores descubriron dúas montañas máis e outro gran cráter, formando unha cadea de montañas varios centos de quilómetros de lonxitude rodeadas por terras baixas cubertas de lava. As erupcións tamén poderían expulsar metano. A densa atmosfera de metano de Titán é constantemente *erosionada* pola luz solar na atmosfera superior a través da fotólise; o criovulcanismo polo tanto pode explicar como a atmosfera é *restaurada*.

Presúmese que as erupcións de Sotra Facula poderían ter orixe nunha capa de auga líquida existente por debaixo da codia xeada de Titán. A aparencia dos cráteres da montaña indica que estes deberían ter entrado en erupción cunha forza considerable, pero non está definido o mecanismo preciso polo cal isto aconteceu. A auga líquida normalmente é máis densa có xeo, pero é posible que a densidade da auga estea reducida a través da mestura con outras substancias, coma por ex. o amoníaco, está maior presión sobre a capa líquida, faría que parte do seu material buscase *rutas de escape* a través da codia xeada. Alternativamente tamén se expoñen outros mecanismos, coma a formación de burbullas de metano no subsolo ou unha acumulación de presión tectónica.

## Notas
Íñigo Larrinaga

**Íñigo Larrinaga**, nado o 4 de abril de 1968 en Bilbao, Biscaia, é un actor vasco principalmente coñecido por interpretar o papel de Koldo na serie de televisión *Goenkale*.

## Filmografía 
* *Hospital Central* (2002 e 2006)
* *Mobbing* (2006)
* *Lobos* (2005)
* *Policías, en el corazón de la calle* (2001)
* *Goenkale* (1994 - actualidade)

## Véxase tamén 
### Ligazóns externas 
*
Tessa Andonegi

**Tessa Andonegi**, nada no ano 1968 en Oiartzun, Guipúscoa, é unha actriz vasca principalmente coñecida por interpretar o papel de Alizia na serie de televisión *Goenkale*.

## Filmografía 
* *Goenkale*
* *Jaun ta Jabe*
* *Benta Berri*

## Véxase tamén 
### Ligazóns externas 
*
Beautiful World

***Beautiful World*** é o cuarto álbum do grupo británico de pop Take That. Foi editado en novembro de 2006, e foi o primeiro álbum de estudio da banda en 11 anos.

## Listaxe de cancións 
## Véxase tamén 
### Ligazóns externas 
*Web Oficial de Take That
A Casanova, O Ermo, Ortigueira

**A Casanova** é un lugar da parroquia do Ermo no concello coruñés de Ortigueira, na comarca de Ortegal. Segundo o INE, en 2025 estaba deshabitado, o que supón unha diminución con respecto a 2011, cando tiña 4 habitantes.

## Lugares e parroquias 
### Lugares do Ermo 
### Parroquias de Ortigueira 
## Notas
Lagoa de Caque

A **lagoa de Caque** ou **lagoa de Bardancos** é unha zona húmida situada na parroquia de Ribeiras de Lea, no concello de Castro de Rei. Cunha superficie de 19 hectáreas, é a zona húmida máis grande da comarca da Terra Chá. Está situada nas proximidades de Xustás e a unha distancia duns 20&nbsp;km da capital provincial, Lugo.

Orixinouse debido ao substrato xeolóxico e á topografía da Terra Chá e constitúe unha das grandes zonas húmidas superviventes das campañas de desecamento. Como ecosistema de gran valor ecolóxico polas súas reservas de flora e fauna, é espazo natural protexido.

## Características
Esta lagoa, a diferenza da Lagoa de Cospeito, non está alimentada por ningún río. Nesta lagoa, de maior extensión, a evaporación da auga nos meses de verán vese compensada pola acumulación de auga baixo terra, que aínda no verán se mantén cunhas 6 ha. de auga. A lagoa de Caque foi recuperada parcialmente en 1988.

## Flora e fauna
miniatura|esquerda|Vista aérea no 2014.
A flora constitúena especies como o piñeiro de Monterrei, o piñeiro bravo, o abeneiro, o carballo, o bidueiro, o salgueiro, o toxo ou o xunco.

É un importante refuxio para as aves, sobre todo no inverno, xa que é unha das principais zonas de hibernación para a avifauna proveniente do norte. Durante unha boa parte do ano (e algunhas especies incluso todo o ano) pode verse unha gran variedade de aves que conviven con outras especies como poden ser anfibios e réptiles diversos, e incluso coa lontra.

Entre as aves predominantes na lagoa destacamos unha gran variedade de parrulos, o lavanco, a cerceta e tamén a garza real ou a pita de río. Dentro das aves rapaces destacamos o azor, o gabián eurasiático, o miñato común, o falcón pequeno, o miñato queimado ou o lagarteiro, ademais dunha gran variedade de aves pertencentes ao xénero *Circus*.

## Véxase tamén 
### Outros artigos 
* Lagoa de Cospeito
* Galería de imaxes de lagos e lagoas de Galicia
### Ligazóns externas 
*https://web.archive.org/web/20130122005640/http://www.castroderei.com/natureza/lea/
Castro de Rañobre

O **Castro de Rañobre** é un castro situado en Oseiro (Arteixo). Ten forma elíptica coas defensas moi suavizadas polos labores agrícolas. Só están visibles o terraplén, un foxo e un parapeto.

Polo castro pasa unha estrada, hai varias vivendas e é empregado como zona agrícola.

## Descrición 
miniatura|esquerda|Vista dentro do Castro.
O castro mide uns 350 metros de SW-NE e uns 250 metros de NW-SE. A parte alta do castro está mellor conservada véndose parte das defensas. No lado máis baixo do castro as labouras agrícolas desfixeron esa parte. O castro ten internamente socalcos a varios niveis polos desniveis do chan e por traballos agrícolas. Dentro do castro hai varias vivendas, unha empresa e pasa unha estrada. O castro está aproveitado para leiras e horta. Pódense ver as pedras nos lindes e como marcos.

O castro está catalogado e ten unha área de protección delimitada.

## Tumbas do castro 
En abril do 2009 durante as obras do porto exterior da Coruña nos límites do peche exterior que delimita o terreo expropiado atopáronse varias tumbas do castro de Rañobre a máis de 200 metros do castro.

## Notas 
## Véxase tamén 
### Outros artigos 
* Castros de Galicia
* Cultura castrexa
* Arco Ártabro
James Chance and the Contortions

**James Chance and the Contortions** foi unha banda liderada polo saxofonista e vocalista James Chance e tratouse nun dos grupos de punk jazz orixinais da escena No Wave de Nova York. A súa primeira gravación, acreditada só co nome de Contortions, foi para o recompilatorio de 1978 *No New York*, producido por Brian Eno. O ano seguinte foron publicados dous álbums case simultaneamente a través do selo ZE Records: *Buy* e *Off White* baixo o alcume de James White and the Blacks. os dous disos foron gravados polos mesmos músicos, aínda que ningún deles foi acreditado no libreto dos traballos.

O guitarrista orixinal de The Contortions, Pat Place, acabaría fundando Bush Tetras. Georges Scott tocou con Lydia Lunch e Michael Paumgarten en 8-Eyed Spy. Pouco despois, o guitarrista Jody Harris formou Raybeats con Don Christensen, George Scott III e Pat Irwin. A teclista Adele Bertei formou The Bloods, e despois diso editou un álbum en solitario, *Little Lives*, en 1988. En 1979 George Scott xirou con John Cale, como documenta o álbum *Sabotage Live*. Algúns dos membros de James White and the Blacks, entre os que destacaba Joseph Bowie, posteriormente separaríanse de Chance e formaron a banda Defunkt.

O 30 de novembro do 2010 James Chance, Pat Place, Don Christensen, Jody Harris, Adele Bertei e Robert Aaron reuníronse para realizar unha única actuación no Le Poisson Rouge. Robert Aaron non era un dos membros orixinais, pero colaboraba frecuentemente con Chance.

## Discografía 
* *No New York* - 1978
* *Buy* - 1979
* *Paris 1980 Live Aux Bains Douches* - 1980
* *Live in New York* - 1981
* *Soul Exorcism* - 1991
* *Lost Chance* - 1995
* *White Cannibal* - 2000
Roxelio Rodríguez Díaz

**Roxelio Rodríguez Díaz**, nado en Petín en 1888 e finado en Buenos Aires o 7 de novembro de 1948, foi un xornalista e escritor galego.

## Traxectoria 
Estudou no seminario de Astorga e foi bolseiro na Pontificia Universidade Gregoriana de Roma. Emigrou á Arxentina, onde exerceu como mestre. Colaborou en diversas publicacións como *A Nosa Terra*, *Vida Gallega* e *El Despertar Gallego* e foi director de *Lar* e *Galicia*.

## Obra 
;Poesía
* *Horas de morriña*, 1916.
* *Pingas d’orballo*, 1921.
* *Alentos da Terra Meiga*, 1927.

;Teatro
* *De volta prá Terra*.
* *A Virxe de Cristal, adautación teatral*.
* ''¡Terr'a nosa!*.
* *Fogar bendito*.
* *Flor de Tojo. La Medalla*, 1927.

;Narrativa
* *Cartas abertas e contos enxebres*, 1928.

;Ensaio
* *Historia del Centro Gallego de Buenos Aires'', 1940.

## Véxase tamén 
### Bibliografía 
* 
* 
* 
* 
*
Escalo

O termo **Escalo** pode referirse a:

*Un **escalo** é un peixe de río, *Squalius carolitertii*. 

Como topónimo, pode referirse a:

;En Galiza
***Escalo**, lugar da parroquia das Somozas, no concello das Somozas;
***Escalo de Abaixo**, lugar da parroquia do Ermo, no concello de Ortigueira;
***Escalo de Arriba**, lugar da parroquia do Ermo, no concello de Ortigueira.

## Véxase tamén
### Outros artigos
Don't Forget

'''''Don't Forget*** (en galego, ***Non o esquezas'''*) é o primeiro álbum da cantante estadounidense Demi Lovato. O álbum foi lanzado o 23 de setembro de 2008 nos EUA mediante o selo discográfico Hollywood Records. Demi Lovato coescribiu a maioría das cancións do álbum xunto aos Jonas Brothers. Empezou a compoñer as cancións durante a rodaxe da película *Camp Rock* de Disney Channel. O álbum contén música pop, rock e power rock.

O álbum debutou no posto número dous na lista Billboard dos Estados Unidos con máis de 800 copias vendidas. O primeiro sinxelo foi "Get Back" e o segundo "La La Land".

Na xira do álbum *Don't Forget*, Demi Lovato promoveu o seu seguinte álbum, *Here We Go Again''.

## Lista de cancións 
# "La La Land" (en galego: "O mundo La La")
# "Get Back" (en galego: "Volver")
# "Trainweck" (en galego: "O naufraxio do tren")
# "Party" (en galego: "Festa")
# "On the line" (feat. Jonas Brothers) (en galego: "Na liña")
# "Don't Forget" (en galego: "Non o esquezas")
# "Gonna Get Caught" (en galego: "Van quedar atrapados")
# "Two Worlds Collide" (en galego: "Dous mundos coliden")
# "The Middle" (en galego: "O medio")
# "Until You're Mine" (en galego: "Ata que es meu")
# "Believe in Me" (en galego: "Pensa en min")

## Vídeos do álbum 
Sacáronse vídeos musicais das seguintes cancións:
# "La La Land"
# "Get Back"
Ad multos annos

dereita|miniatura|*Ad Multos Annos*, homenaxe a Charles Tupper en 1900.

***Ad multos annos*** é unha locución latina que significa literalmente "Por moitos anos!". Emprégase para desexar que algo sexa duradeiro.
## Véxase tamén
### Ligazóns externas
*Recompilación de usos na prensa escrita
Free

**Free** foi unha banda inglesa de blues-rock formada en Londres en 1968, e coñecida sobre todo polo seu tema "All Right Now". O grupo separouse en 1973 e o seu vocalista principal Paul Rodgers pasou a converterse no líder de Bad Company, xunto co batería Simon Kirke; o guitarrista Paul Kossoff formou Back Street Crawler e morreu dun paro cardíaco inducido por drogas en [1976]], cando tiña só 25 anos, e o baixista Andy Fraser formou Sharks.

O grupo fíxose famoso polas súas actuación e polas xiras continuas. Porén, os primeiros álbums de estudio non se venderon moi ben, ata o lanzamento de *Fire and Water* que contaba co éxito "All Right Now". A canción axudou a asegurarlles un lugar no Isle of Wight Festival de 1970, onde tocaron para 600.000 persoas.

A comezos dos anos 70 Free foi un dos grupos de blues-rock con máis vendas no Reino Unido; cando a banda se desfixo en 1973 levaban vendidos ao redor dos 20 millóns de discos en todo o mundo, e realizara máis de 700 concertos. 

## Discografía 
* *Tons of Sobs* - 1969
* *Free* - 1969
* *Fire and Water* - 1970
* *Highway* - 1970
* *Free at Last* - 1972
* *Heartbreaker* - 1973
A Fraga, O Ermo, Ortigueira

**A Fraga** é un lugar da parroquia do Ermo no concello coruñés de Ortigueira, na comarca de Ortegal. Segundo o INE, en 2025 tiña 5 habitantes (4 homes e 1 muller), o que supón unha diminución con respecto a 2011, cando tiña 9 habitantes.

## Lugares e parroquias 
### Lugares do Ermo 
### Parroquias de Ortigueira 
## Notas
LCD Soundsystem

**LCD Soundsystem** é unha banda estadounidense de dance-punk formada en Nova York no ano 2001. Estivo liderada polo compositor, cantante e produtor estadounidense James Murphy, cofundador do selo discográfico DFA Records. O grupo publicou tres álbums aclamados pola crítica, *LCD Soundsystem*, *Sound of Silver* e *This Is Happening*, entrando os dous últimos no *top 10* das listas da *Billboard*.

O 5 de febreiro do 2011 publicouse unha declaración na páxina web da banda que anunciaba a discolución tras un concerto de despedida, que tería lugar o día 2 de abril no Madison Square Garden. A derradeira actuación de LCD Soundsystem quedou documentada no vídeo *Shut Up and Play the Hits*.

Tras unha serie de rumores insinuando unha posible reunión da banda, LCD Soundsystem publicou o sinxelo "Christmas Will Break Your Heart" en decembro de 2015, sendo o seu primeiro sinxelo dende "Throw", lanzado en 2010. LCD Soundsystem posteriormente confirmou o seu regreso e anunciou unha longa xira, incluíndo aparicións nos festivais de Coachella, Lollapalooza, Outside Lands e Glastonbury. A banda tamén confirmou a gravación dun novo álbum de estudio que será publicado ao longo do ano 2016.

## Discografía 
miniatura|right|LCD Soundsystem, 2016

## Véxase tamén 
### Ligazóns externas 
* Páxina oficial
Medomedá

**Medomedá** é un grupo de rock galego que xurdiu en Teo no 2008.

## Traxectoria 
Procedentes de grupos como Trifulka, Sufridos e Drinkin'Tinto, estes xa veteranos da música galega crearon no 2008 Medomedá, un grupo musical cun estilo que eles deron en chamar “rock *gilipollas*”.

Este novo proxecto musical, con fortes influencias de grupos como Heredeiros da Crus, deuse a coñecer co seu primeiro tema de estudio “Quero ver como te ris” presentado ó concurso A polo ghit (2008), onde tivo grande éxito e quedou entre os finalistas.

Dende entón este grupo de Teo tivo unha grande acollida participando nunha chea de concertos ó longo destes catro anos, entre os que cabe destacar: Festival Brincadeira (2012), Festival de Noso (2011), Castelo Rock (2012), Festi Sahara (2010), Rock in Rian (2010), Cruceiro Rock (2010)…, ademais de numerosas actuacións en salas coma a Nasa ou a Capitol. Tamén presentaron o seu “Quero ver como te ris” no programa da TVG Tourilandia.

Nas súas actuacións a música tamén é un concepto audiovisual, tanto pola estética rechamante como pola interacción cos seguidores mediante, por exemplo, os vídeos subidos a YouTube (nos que fan un adianto da xira dese verán, un peche de tempada etc.).

No 2012 saíu o seu moi esperado primeiro disco, chamado *Mellorando pa peor* no que inclúen unha introdución e 12 temas entre os que destacan “Quero ver como te ris”, “Vas de guai e non chegas a chachi” ou “Un polbo botábao” polo grande éxito que xa tiveran nos directos. O seu disco foi gravado no estudio Pousada Son de Ames e sae á rúa baixo unha licenza Creative Commons. Na súa páxina inclúen tamén un apartado onde poder descargar politóns das súas cancións.

## Membros 
* Markinhos: voz, coros e guitarra rítmica
* Pais: guitarra acústica, voz e coros
* Arturo: batería e coros
* Pat: baixo e coros

## Véxase tamén 
### Ligazóns externas 
* Sitio web en Myspace
* *Ficha no blog músicaengalego* 
* *Medomedá* nos Arquivos da Meiga 
* *Debut deMellorando pa peor*  en culturagalega.org
* *Entrevista ós Medomedá* no Planeta Furancho
Man Ray

**Man Ray** (**Emmanuel Rudzitsky**, ou **Rudnitsky** ou **Radnitzky**, ou tamén **Radenski**) nado en Filadelfia (Pensilvania) o 27 de agosto de 1890 e finado en París o 18 de novembro de 1976, foi pintor, fotógrafo e director de cine estadounidense, actor do dadaísmo en Nova York e do surrealismo en París.

## Traxectoria 
A súa carreira comeza en Nova York; xunto co seu amigo Marcel Duchamp forma a rama americana do movemento Dada. Despois dalgunhas experiencias artísticas infrutuosas, en particular unha publicación sobre o Dada en Nova York en 1920, Man Ray chega á conclusión de que «Dada non pode vivir en Nova York».

O 14 de xullo de 1921 chega ao Le Havre (Sena Marítimo) e diríxese a París onde é acollido por Marcel Duchamp. A mesma noite preséntano aos surrealistas Louis Aragon, André Breton, Paul Éluard e Gala, Théodore Fraenkel, Jacques Rigaut e Philippe Soupault. Instálase no barrio de Montparnasse e enamórase da cantante francesa e modelo Kiki de Montparnasse. Tamén coñece o modisto Paul Poiret. Realiza numerosas fotografías de moda que son publicadas en revistas. Con Jean Arp, Max Ernst, André Masson, Joan Miró e Pablo Picasso presenta as súas obras á primeira exposición surrealista da galería Pierre en París, en 1925.

En Montparnasse, durante trinta anos, Man Ray revoluciona a arte fotográfica. Os grandes artistas da súa época posan para el, como James Joyce, Gertrude Stein ou Jean Cocteau. En 1934 Meret Oppenheim posa núa para el, resultando unha das súas serie de fotos máis famosa.

En 1940, tras a derrota de Francia, Man Ray consegue chegar a Lisboa e embarca para Estados Unidos xunto con Salvador Dalí, Gala e o cineasta René Clair. Chegado a Hollywood recibe proposicións de exposicións e decide volver pintar.

Falecido en París en 1976, foi inhumado no cemiterio de Montparnasse e na súa tumba pódese ler o epitafio: «*Unconcerned, but not indifferent*» (*Desapegado, pero non indiferente*).

## Obra 
### Fotografía 
* Numerosos retratos, en particular de Marcel Duchamp (1916), Tristán Tzara (1921), a marquesa Casati (1922), Francis Picabia (1924), Jean Cocteau (1924), Antonin Artaud (1926), Kiki de Montparnasse (1926), André Breton (1930), Lee Miller (1930), Salvador Dalí e Gala (1936), Juliet (1945).
* ''Enigme d'Isidore Ducasse', 1920
* *Élevage de poussière*, 1920 (Museo de Arte de Toulon)
* Le Violon d'Ingres*, 1924
* *Noire e Blanche*, 1926
* *African sculpture on lying women*, 1930
* *Jeu d'échecs surréaliste*, 1934, 20 retratos de artistas surrealistas

### Filmografía 
* *Le Retour à la raison*, 1923
* *À quoi rêvent les jeunes filles*, 1924
* *Emak-Bakia*, 1926
* *L'Étoile de mer*, 1928
* *Les Mystères du château de Dé*, 1929
* *Essai de simulation de délire cinématographique'', 1935

## Véxase tamén 
### Ligazóns externas 
*
A Fieiteira

O topónimo **A Fieiteira** pode referirse a:

;En Galiza
***A Fieiteira**, lugar da parroquia da Agualada, no concello de Coristanco;
***A Fieiteira**, lugar da parroquia de Albixoi, no concello de Mesía;
***A Fieiteira**, lugar da parroquia de Maianca, no concello de Oleiros;
***A Fieiteira**, lugar da parroquia do Ermo, no concello de Ortigueira;
***A Fieiteira**, lugar da parroquia da Regueira, no concello de Oza-Cesuras;
***A Fieiteira**, lugar da parroquia de Carreira, no concello de Ribeira.

## Véxase tamén
### Outros artigos
***As Fieiteiras**, lugar da parroquia de Meá, no concello de Mugardos.
Kosmos 93

**Kosmos 93** (Космос 93 en ruso), tamén denominado **DS-U2-V Nº 1**, foi un satélite artificial soviético lanzado o 19 de outubro de 1965 mediante un foguete Kosmos 2I desde a base de Kapustin Yar.

## Características 
Kosmos 93 foi o primeiro membro do modelo de satélites DS-U2-V. Estivo adicado a desenvolver tecnoloxía militar aínda clasificada. Foi seguido polo Kosmos 95. Kosmos 93 foi inxectado nunha órbita inicial de 522&nbsp;km de apoxeo e 220&nbsp;km de perixeo, cunha inclinación orbital de 48,4 graos e un período de 91,8 minutos. Reentrou na atmosfera o 3 de xaneiro de 1966.

## Notas 
## Véxase tamén 
### Outros artigos 
* DS-U2-V
* Kosmos 95
* Kosmos 197
* Kosmos 202
Eleccións presidenciais de Nixeria de 2011

As **eleccións presidenciais de Nixeria de 2011** celebráronse o 16 de abril, pospostas do 9 de abril de 2011. Goodluck Jonathan é reelixido presidente de Nixeria.

## Candidatos 
Hai vinte e un candidatos. Entre eles, o presidente saínte, Goodluck Jonathan, quen gañou as primarias do Partido Democrático do Pobo de Nixeria. Un acordo tácito establece dentro do seu partido que a presidencia rota cada dous termos entre un representante dos estados do norte do país, na súa maioría musulmáns, e os do sur, na súa maioría cristiáns.

## Resultados electorais 
[miniatura|[Goodluck Jonathan, do Partido Democrático do Pobo de Nixeria, é reelixido presidente de Nixeria.]]

## Notas 
## Véxase tamén 
### Ligazóns externas 
* Sitio Oficial do Goberno de Nixeria 
* Biografía de Goodluck Jonathan por Fundación CIDOB
Eleccións ao Parlamento de Finlandia de 2011

As **eleccións parlamentarias de Finlandia de 2011** celebráronse o 17 de abril e déronlle a vitoria ao Partido de Coalición Nacional de Jyrki Katainen, quen se converteu en primeiro ministro. Foi posible a votación anticipada en Finlandia do 6 ao 12 de abril e no estranxeiro do 6 ao 9 de abril. Con estas eleccións, elíxense os 200 representantes do Parlamento finlandés.

## Eleccións parlamentarias 
Na elección de 2011 participaron 17 partidos rexistrados, 3 listas comúns e 12 asociacións de electores, para un total de 2.315 candidatos.

A porcentaxe dos votantes anticipados foi do 31,2%, levemente superior ao 29% en 2007.

A afluencia total ás urnas foi do 70,4%, tamén en aumento respecto ao 67,9% do 2007, pero sempre inferior respecto ao máximo alcanzado nas eleccións parlamentarias finlandesas, o 85,1% do 1962.

## Resultados electorais 
## Notas 
## Véxase tamén
El Agro (Castro Caldelas)

***El Agro*** foi un periódico editado en Castro Caldelas en 1931.

## Historia e características 
Subtitulado *Periódico de izquierdas. Órgano de la Sociedad Agraria de Castro Caldelas*, apareceu o 17 de xullo de 1931, aínda que xa estaba anunciada a súa saída para o 24 de maio. O seu director era Gerardo Vázquez Diéguez, o redactor-xefe Manuel Casado Nieto e entre os seus colaboradores estaba o médico Perfecto Herbella Gómez. Foi continuación de *El Defensor de Caldelas*.

## Notas 
## Véxase tamén 
### Bibliografía 
* 
* 
* 
### Outros artigos 
* Lista de publicacións impresas da provincia de Ourense
### Ligazóns externas 
* David Simón-Lorda (27/11/2009). "El Agro ("Periódico de izquierdas", 1931, Castro Caldelas) y el Dr.Herbella" .